CELEX: C2005/006/80
Language: da
Date: 2005-01-08 00:00:00
Title: Sag T-421/04: Sag anlagt den 11. oktober 2004 af José Antonio Carreira mod Det Europæiske Arbejdsmiljøagentur

8.1.2005   
            
            
               DA
            
            
               Den Europæiske Unions Tidende
            
            
               C 6/41
            
         Sag anlagt den 11. oktober 2004 af José Antonio Carreira mod Det Europæiske Arbejdsmiljøagentur
   (Sag T-421/04)
   (2005/C 6/80)
   Processprog: fransk
   Ved De Europæiske Fællesskabers Ret i Første Instans er der den 11. oktober 2004 anlagt sag mod Det Europæiske Arbejdsmiljøagentur af José Antonio Carreira, Bruxelles, ved avocats Georges Vandersanden og Laure Levi, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Arbejdsmiljøagenturets afgørelse om kun at tildele sagsøgeren en del af det i vedtægtens artikel 7, stk. 2, omhandlede tillæg som følge af den midlertidige tjeneste, han blev pålagt i perioden fra den 13. januar 2003 til den 15. august 2004.
            
         
               —
            
            
               Arbejdsmiljøagenturet tilpligtes at betale resten af det i henhold til vedtægtens artikel 7, stk. 2, skyldige tillæg.
            
         
               —
            
            
               Arbejdsmiljøagenturet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag, der i lighed med Arbejdsmiljøagenturets juridiske rådgiver blev pålagt midlertidigt at gøre tjeneste i stillingen som chef for Arbejdsmiljøagenturets administration som følge af den pågældende stillingsindehavers sygeorlov, anfægter ansættelsesmyndighedens afgørelse om at dele tillægget mellem de to personer, der gjorde midlertidig tjeneste. Sagsøgeren har som reaktion på denne afgørelse anført, at han ikke accepterede at have arbejdet halvtids som erstatning for administrationschefen, og at han som følge heraf er berettiget til hele det tillæg, der er genstand for tvisten.
   Sagsøgeren har til støtte for sine påstande gjort gældende, at der er sket tilsidesættelse af vedtægtens artikel 7, stk. 2, samt af principperne om sammenhæng mellem lønklasse og stilling, om forbud mod forskelsbehandling og om proportionalitet.
   Sagsøgeren er ligeledes af den opfattelse, at forpligtelsen til at begrunde retsakter i denne sag er tilsidesat.